Konkret sag om tålt ophold bør afgøres af domstolene\nKonkret sag om tålt o...\n2. juni 2016 | Nyhed\nOmbudsmanden har henstillet, at en udenlandsk statsborger får fri proces til en retssag mod Udlændingestyrelsen.\nManden har siden september 2008 haft pligt til at bo i Center Sandholm, efter at han fik en fængselsdom og blev udvist af Danmark. Han kan imidlertid ikke tvangsudsendes, da han vil være i livsfare i hjemlandet. Han er derfor på ”tålt ophold”.\nManden har ægtefælle og børn her i landet, som han har udtrykt ønske om at bo sammen med. Han er dømt for ét tilfælde af alvorlig personfarlig kriminalitet. Der er ifølge Udlændingestyrelsen ikke væsentlig risiko for, at manden vil skjule sig for myndighederne eller begå ny kriminalitet.\nOmbudsmanden vurderer – efter at have behandlet en klage fra mandens advokat – at det må anses for tvivlsomt, om det er i overensstemmelse med dansk ret og Den Europæiske Menneskerettighedskonvention fortsat at kræve, at manden opholder sig i Center Sandholm.\nManden har pligt til at bo i Center Sandholm, for at myndighederne kan finde ham og sende ham hjem, den dag hans forhold i hjemlandet måtte ændre sig. Samtidig skal opholdspligten forebygge ny kriminalitet.\n”Den pågældende har for længst afsonet sin straf, og der er ikke noget, der tyder på, at han vil skjule sig eller begå ny kriminalitet. Der er heller ikke tegn på, at hans forhold i hjemlandet vil blive forandret. Derfor må man spørge, om det er lovligt at fastholde kravet om, at han skal bo i Center Sandholm, efter nu snart 8 år”, siger ombudsmand Jørgen Steen Sørensen.\nHan peger på, at afklaring af dette spørgsmål bør ligge hos domstolene.\n”Domstolene kan fastsætte den fremtidige linje i tilsvarende sager. Derfor har jeg nu henstillet, at manden får fri proces”, siger Jørgen Steen Sørensen.\nSe anonymiseret version af ombudsmandens brev af 18. april 2016 til Udlændingestyrelsen her. Udlændingestyrelsen oplyste den 18. maj 2016, at styrelsen ikke havde yderligere bemærkninger. Se endvidere brevet af 31. maj 2016 til Civilstyrelsen her.\nDet fremgår af § 23 i ombudsmandsloven, at ombudsmanden kan henstille, at der meddeles fri proces i anledning af forhold, der er omfattet af ombudsmandens virksomhed.\nEfter (nu) § 42 a, stk. 8, i udlændingeloven bestemmer Udlændingestyrelsen, medmindre særlige grunde taler derimod, at en udlænding, som er udvist ved endelig dom efter lovens §§ 22-24, men som ikke kan udsendes af landet, skal tage ophold på et bestemt indkvarteringssted.\nI praksis betyder det som udgangspunkt, at udlændingen indkvarteres i Center Sandholm, hvor vedkommende skal overnatte. Udlændingen er dog ikke frihedsberøvet.\nArtikel 2 i Tillægsprotokol nr. 4 til Den Europæiske Menneskerettighedskonvention angår frihed til valg af opholdssted. Det fremgår af bestemmelsen, at enhver, der retmæssigt opholder sig på en stats territorium, inden for dette territorium har ret til bevægelsesfrihed og til frit at vælge sit opholdssted. Udøvelsen af denne ret kan kun underkastes begrænsninger ”som er i overensstemmelse med loven, og som i et demokratisk samfund er nødvendige af hensyn til den nationale sikkerhed eller den offentlige tryghed, for at opretholde ordre public, for at forebygge forbrydelse, for at beskytte sundheden eller sædeligheden eller for at beskytte andres rettigheder og frihedsrettigheder”. Retten kan endvidere inden for særlige områder underkastes restriktioner, som er indført ved lov, og som i et demokratisk samfund tjener almenvellet.\nBegrænsninger i retten til valg af opholdssted skal således have lovhjemmel og må ikke være mere indgribende, end det er ”nødvendigt” for at opfylde de hensyn, som er oplistet i bestemmelsen. Indgrebet skal med andre ord være proportionalt.\nHøjesteret har tidligere afgjort en sag om opholdspligt i Center Sandholm for en udlænding på ”tålt ophold”. Højesteret nåede i sagen frem til, at opholdspligten ikke længere var proportional og derfor i strid med artikel 2 i Tillægsprotokol nr. 4 til Den Europæiske Menneskerettighedskonvention. Højesteret anførte, at der ved proportionalitetsvurderingen bl.a. skulle lægges vægt på ”at der efter det oplyste ikke er udsigt til, at udvisningen af A kan effektueres…” (Ugeskrift for Retsvæsen 2012, s. 2874).


Søgeresultater | Kommunikationscentret arbejder med ICF\nKommunikationscentret arbejder med ICF\nKommunikationscentrets ledelse og medarbejdere arbejder lige nu på at implementere WHO’s internationale klassifikation af funktionsevne, funktionsevnenedsættelse og helbredstilstand (ICF). Klassifikationsmodellen skal bruges i hverdagens arbejde med børn og voksne med tale-, læse-, høre- eller synsvanskeligheder og denne intensive og daglige anvendelse af ICF er, så vidt vi ved banebrydende på det specialpædagogiske fagområde.\nAf Anni Andreassen, projektleder og Marie Sonne Kristensen, afdelingsleder\nAllerede i 2003 blev det besluttet, at Kommunikationscentret skulle implementere WHO’s internationale klassifikation ICF. Siden da har centret nedsat en ICF-projektgruppe, der arbejder med, hvordan ICF skal anvendes, ligesom alle medarbejdere har læst om og så småt er begyndt at arbejde med ICF-modellen. Lige nu fokuserer vi på arbejdet med at få brugen af ICF ind i det daglige arbejde med Kommunikationscentrets brugere.\nICF er mere end klassifikation\nICF er en international klassifikationsmodel udviklet af WHO og udgivet i maj 2001. Den er oversat af Sundhedsstyrelsen i oktober 2003 og hedder på dansk: International Klassifikation af Funktionsevne, Funktionsevnenedsættelse og Helbredstilstand. ICF er en klassifikation af de konsekvenser en sygdom kan få, dvs. en klassifikation af helbredsrelaterede forhold og deres betydning for funktionsevnen i den enkeltes liv.\nICF er opbygget i tre hovedområder, der indgår i et dynamisk samspil, der påvirker hinanden gensidigt:\nSundhedsstyrelsen har oversat og udgivet den danske udgave af WHO's klassifikationsmodel ICF i 2003.\n- Kroppens funktioner og anatomi, f.eks. tale, sprog, høre og syn\n- Aktivitet og deltagelse, som dækker alle de aktiviteter en person kan tænkes at udføre og deltage i i dagliglivet og samfundslivet, f.eks. kommunikation i forskellige situationer\n- Kontekstuelle faktorer, dvs. personlige og omgivelsesmæssige faktorer.\nMen ICF er ikke kun et klassifikationssystem, der opdeler funktionsevne, funktionsevnenedsættelser og helbredstilstand i koder og sværhedsgrader. ICF definerer også et handicapsyn, hvor fokus er på de begrænsninger i aktivitet og deltagelse, som funktionsevnenedsættelsen medfører for den enkelte, frem for på diagnose, art og grad af funktionsevnenedsættelsen, som man traditionelt har fokuseret på. Og så kan ICF bruges som et standardiseret sprog til kommunikation mellem faggrupper.\nICF på Kommunikationscentret\nDe mange mulige måder at arbejde med ICF på bliver tydelige, når man går i dybden med brugen af ICF. Projektgruppen fik derfor som opgave at beslutte med hvilket formål og på hvilket niveau ICF skal anvendes i det daglige arbejde med brugerne og at stå for implementeringen af ICF på Kommunikationscentret. Vi vælger at bruge ICF af flere grunde:\n- fordi Danmark som medlem af FN er forpligtet på at anvende WHO’s klassifikationer, og det derfor er naturligt at Kommunikationscentret, som mange andre inden for sundheds-, social- og undervisnings områderne tager udfordringen op.\n- fordi ICF er et standardiseret sprog, der giver ledelse, talepædagoger, teknologi-, høre- og synskonsulenter mulighed for at kommunikere med samarbejdspartnere, både internt og eksternt, ud fra en fælles forståelsesramme.\n- fordi ICF kan systematisere det specialpædagogiske arbejde på tværs af afdelingerne fra en sag henvises til den henlægges: øget brugerdeltagelse, bedre udredning, mere ensartede beskrivelser, mere fokus på ressourcer frem for begrænsninger, mere præcise individuelle mål ift. aktivitet og deltagelse, mål der skal sættes sammen med borgeren og pårørende med afsæt i deres behov, og bedre evaluering af effekten.\nVi har besluttet, at vi i første omgang kun bruger ICF som referenceramme for de specialpædagogiske opgaver i alle afdelinger (i arbejdet med både børn og voksne). Brugen af ICF som klassifikation med scoringer af items mv. tager vi stilling til, når ICF modellen og tankegangen er implementeret i de forskellige funktionsgruppers daglige udredningsarbejde.\nDen 7. oktober var dagen hvor projekt ”ICF i det daglige arbejde” for alvor blev skudt i gang for medarbejdere og ledelse. Frem til december skal alle funktionsgrupper arbejde på en fælles systematik og et fælles sprog på baggrund af ICF. Hver gruppe skal tilpasse projektgruppens udkast til udredningsskemaer til netop deres område. Bl.a. diskuteres problemerne i at adskille aktivitet og deltagelse og hvordan skemaet skal bruges sammen med brugeren og de pårørende. Og ikke mindst præcist hvad det er, vi som undervisere har behov for at vide og hvordan vi spørger ind til det. I slutningen af februar 2006 skal skemaerne ligge klar til afprøvning i elektronisk form i vores klientsystem. Der er nedsat en sparringsgruppe med en repræsentant fra alle funktionsgrupper. Sparringsgruppens opgaver er løbende at give ledelsen inspiration og være ”kritiske venner” ift. formidlingen, iværksættelsen, implementeringen og evalueringen af ICF-processen.\nMålet er, at alle talepædagoger, høre- og synskonsulenter fra foråret 2006 udreder alle brugeres syns- og kommunikationsvanskeligheder ved hjælp af et ICF-baseret udredningsskema Skemaet fokuserer på de begrænsninger funktionsevnenedsættelsen har fået for den enkelte i relation til aktivitet og deltagelse og på betydningen af eventuelle fremmende og begrænsende forhold der ligger i borgerens omgivelser, det kan være fysiske forhold, pårørendeopbakning o.a.. Men fokus skal i høj grad være på ressourcerne hos brugeren og i omgivelserne.\nAt vælge et ensartet udredningsskema har flere fordele for både borgere og samarbejdspartnere: En skemabaseret udredning vil sikre at alle borgere, der er i kontakt med Kommunikationscentret pga. behov for specialpædagogisk undervisning, rådgivning eller vejledning, får en ensartet og systematiseret udredning, med fokus på deres subjektive og aktuelle behov, uanset hvilken underviser de møder. Samtidig lægger udredningsskemaet, i tråd med ICF-tankegangen, op til en langt større grad af brugerdeltagelse allerede i udredningen, ligesom pårørendes viden og erfaringer, i udredningsskemaet bruges i højere grad end der tidligere har været tradition for.\nFor det andet vil samarbejde med andre instanser, f.eks. sagsbehandlere i kommunerne, profitere af, at udredninger foretaget på Kommunikationscentret er ensartede i form og opbygning, fokuserer på den enkelte borgers behov på baggrund af opståede begrænsninger på aktivitets- og deltagelsesniveau og bygger på en model og tankegang, der også benyttes på beslægtede fagområder, f.eks. af fysio- og ergoterapeuter.\nAt bruge et ICF-baseret udredningsskema, er samtidig fagligt set et godt supplement til den række af funktionstests, der traditionelt har været baggrund for den undervisning eller rådgivning og vejledning borgerne er blevet tilbudt på Kommunikationscentret. I praksis vil det betyde, at vi som undervisere og rådgivere/vejledere får et mere samlet billede af de funktionsevnenedsættelser, borgeren har på krops-niveau, hvilken betydning de har for den enkeltes aktivitets- og deltagelsesniveau og hvilken indflydelse de omgivelsesmæssige og personlige faktorer har ift. at hæmme eller fremme aktivitet og deltagelse, som illustreret i nedenstående figur (1).\nFigur 1: Udredningsskemaet og funktionstests´ placering i ICF-modellen\nDet er vigtigt at huske, at ICF ikke er et undersøgelsesredskab men en måde, hvorpå man systematisk og i et standardiseret sprog kan beskrive indhentede oplysninger.\nArbejdet med udarbejdelse af udredningsskema og en tilhørende vejledning fortsætter nogle måneder endnu, hvorefter medarbejderne skal begynde at bruge det systematisk i udredningsarbejdet. Parallelt med ICF-processen arbejder projektgruppen med at implementere en anden metode Goal Attainment Scaling (GAS) - en metode der skal bruges til målsætning i de individuelle undervisningsplaner.\nEt halvt år efter iværksættelsen af både ICF og GAS, evaluerer medarbejdere, sparringsgruppe, projektgruppe og ledelse udredningsskemaets indhold, opbygning og generelle anvendelighed.\nProjektet afsluttes med en evaluering foretaget af et eksternt evalueringsfirma. Denne evaluering involverer både undervisere og borgere, der har været udredt og undervist på Kommunikationscentret. Hvad der sker med ICF projektet efter december 2006 afhænger selvfølgelig af resultatet af evalueringen.\nTirsdag, 8. november 2005


Dansk Affaldsforening vil gerne hjælpe med at destruere de omkring 15.000 til 20.000 ton minkkadavere. Opgaven bliver sendt i udbud i maj.\n11. APR 2021 9.12\nRegeringen besluttede i november sidste år, at millioner af mink skulle aflives af frygt for et muteret coronavirus. Cirka fire millioner døde mink blev gravet ned på militære områder ved Nørre Felding nær Holstebro og Kølvrå ved Karup.\nDet udløste skarp kritik fra beboere i de to områder, der frygtede konsekvenserne for miljøet. Politikerne besluttede efterfølgende, at minkene skulle graves op, når dyrene efter et halvt år ikke længere ville udgøre en smitterisiko.\nNu nærmer tidspunktet sig for opgravningen af de døde mink. Det ventes at ske til maj. Opgaven med at grave dyrene op og transportere dem er sendt i udbud. Det samme er opgaven med at destruere minkene.\n- Vi ser det som en miljøopgave, der skal løses. Og vi vil gerne bidrage til, at det bliver løst så godt og effektivt som overhovedet muligt. Derfor stiller Dansk Affaldsforenings anlæg sig selvfølgelig til rådighed for at løse den opgave, siger Mads Jakobsen, der er formand for Dansk Affaldsforening.\n15.000 ton mink skal blandes op\nIfølge formanden har 13 anlæg landet over vist interesse for at påtage sig opgaven med at afbrænde minkkadaverne. Der var enkelte anlæg, der allerede i efterår hjalp til med at brænde nogle af de døde mink.\nMen for de fleste affaldsanlæg er det en usædvanlig opgave. Dyrene vil ifølge affaldsformanden ikke blive afbrændt på én gang, men løbende over en periode.\nDe vil blive blandet op med blandt andet husholdningsaffald under forbrændingen, oplyser Mads Jakobsen. Han forventer ikke, at afbrændingen vil give anledning til lugtgener.\nSamlet set er der ifølge Mads Jakobsen tale om mellem 15.000 og 20.000 ton minkkadavere. Han forventer, at man vil lave en slags prøveafbrænding i midten af maj for at se, at forbrændingsprocessen forløber som planlagt.


miljø | Arkitektforeningen\nForeningen Hovedstadens Forskønnelse har tildelt årets arkitekturpris for 2013 til Christensen & Co Arkitekter for projektet Miljøcenter KMC Nordhavn.\nForeningen blev grundlagt i 1885 af blandt andre bryggeren Carl Jacobsen og billedhuggeren Bissen for “at virke til forskjønnelse af Hovedstaden”.\nSenest opdateret: 16.12.2013\nSidste efterår udskrev Udenrigsministeriets kulturinstitut i samarbejde med diverse fonde en international studenterkonkurrence ”Co-creating Sustainable Solutions for the Future”. Kandidatstuderende Anne Camilla Auestad, Arkitektskolen Aarhus, vandt med projektet the Waterline i kategorien Design/Culture.\n900 kolleger og udsigt til spurvehøge\nHverdagens arkitektur: Kontoret er for mange mennesker et af hverdagens vigtigste rum. Hos Topdanmark i Ballerup arbejder arkitekt MAA Charlotte Valmin med at gøre omgivelserne i renoveret storkontor fra 70’erne endnu bedre at arbejde i.\nKontorbyggeri og indretning\nArkitektforeningen har sat miljøminister Ida Auken (tidl. SF, nu R) stævne til en snak om planlov, miljø og bæredygtighed.\nHvordan vil du arbejde for, at Planloven bliver mindre bureaukratisk og et bedre værktøj at arbejde med?\nNominerede til byggeriets tre Klimapriser\nPå den årlige TUN BYG messe, der åbner den 13. marts kl. 11 uddeles en række priser, heriblandt Byggeriets Klima-, Energi- og Miljøpris.\nGives for dokumenteret markant nedsættelse af CO2-udslip ved anvendelse eller fremstilling af produktet/løsningen eller til en udstillervirksomhed, der yder en dokumenteret klimaindsats eller har iværksat en decideret klimastrategi.\nSenest opdateret: 09.02.2012\nStafetten for bæredygtig arkitektur\nStafetten for bæredygtig arkitektur er et nyt initiativ iværksat af fire MAA ildsjæle. Stafetten skal give arkitektstanden motivation, omtale og indflydelse til at præge udviklingen af bæredygtigt byggeri.\nFormålet med stafetten er at debattere og dele viden.\nFredag d. 7. oktober blev FDB's Grønne Idépris uddelt ved en ceremoni i København. Prisen gik til Pig City, som er tegnet af Gottlieb Paludan i samarbejde med Ph.d. og arkitekt Nee Rentz-Petersen for bygherrerne Sørren Hansen og Mads Pedersen.\nSenest opdateret: 10.10.2011\nGrøn vækstpakke kan skabe 77.000 arbejdspladser\nNy rapport fra den grønne tænketank Concito viser, at der kan skabes 77.000 nye arbejdspladser, hvis Danmarks nye regering beslutter sig for at følge de videnskabelige anbefalinger og stile efter 40 % CO2-reduktion i 2020 i forhold til 1990 – ligesom vores fire største eksportmarkeder gør, og som partierne i rød blok generelt tilsluttede sig under valgkampen.


Václav Havel - Historie\nVáclav Havel er en tidligere dramatiker og systemkritiker, der endte med at blive præsident for Tjekkoslovakiet, i tiden hvor det gennemgik en overgang til et demokratisk land med en fri markedsøkonomi.\nVáclav Havel var en kæde ryger, med et hårdkogt udseende og han var kendt for at være en stille mand. Af disse grunde blev han set som en usandsynlig kandidat til at lede Tjekkoslovakiet ud af den kommunistiske æra. Han havde været stærkt involveret i politik i mindst 20 år og hans aktiviteter havde regelmæssigt fået ham i problemer med myndighederne. På trods af dette fortsatte han med at kæmpe for sandheden og et frit Tjekkoslovakiet.\nDa russerne invaderede, blev han tvunget til at stoppe sin karriere som kunstner og blev sat til at arbejde i et bryggeri i stedet. Det stoppede ikke Havels kunstneriske tendenser. Han fortsatte med at skabe værker, der opfordrede til at afdække de løgne og bedrag kommunisterne stod for. Han arbejdede også for en række illegale publikationer, der samlede modstander mod det totalitære regime og appellerede til landets ledere om at være mere sandfærdig i deres embede. Disse appeller til de højere lag af det kommunistiske magtapparat blev ikke efterkommet, i stedet blev han fængslet i fire år for at bidrage til at grundlægge Charter 77.\nI 1989 stod det klart, at kommunismen var tæt på at kollapse. På dette tidspunkt vendte mange tjekker, der længtes efter forandring sig til Havel, der blev forvandlet til en ledende figur i kampen for politiske reformer. Han viste også en enorm grad af moral og et talent for politik i denne tid, som regel gennem skrift producerede han fra sin fængselscelle.\n18. december 2011, døde Václav Havel desværre efter en lang kamp med sygdom.\nArven efter Havel\nDet kan være overraskende at opdage, at Václav Havel har et langt mere kompleks eftermæle i Tjekkiet end han har i udlandet. Mens han er næsten universelt respekteret er han ikke opfattet som nationens samvittighed, som den normale opfattelsen synes at være i udlandet.\nEn af de mest afslørende interviews, han nogensinde deltog i var i 2009, da han blev bedt om at vurdere, hvor godt lederne af Fløjlsrevolutionen havde gjort det med at nå deres mål fra 1989. Mens han sagde, at de fleste mål var nået, var han kritisk over for den smålige partipolitik, der er kommet til at dominere det politiske system i landet, og bebrejdede dette for at være skyld i de manglende fremskridt med hensyn til genetableringen af et funktionelt civilsamfund.\nHavel efterlader også en litterær arv. Han begyndte at skrive igen, da hans tid i politisk embede kom til en ende, og et af hans sidste værker var et stykke, der på engelsk hedder “Leaving”, hvor han håner Centraleuropas politikeres forfængelighed. Han skrev også en selvbiografi med titlen “til slottet og tilbage”, og der kommer snart en filmatisering bygget over Havels screenplay af Georges-Marc Benamou bog “The Ghost of München”.


Dette græskar er ret alsidigt. Det kan serveres som det er med en scoop vaniljeis og dine yndlings toppings, eller bruges som grundlag for andre desserter som tærter, græskar barer og endda milkshakes. Mens denne opskrift er beregnet til grillen, fungerer den lige så godt i ovnen.\n1 lille bagning græskar (skinnet og skåret i 1 1/2 tommer skiver)\n1/2 kop / 120 ml smør (smeltet)\n1/4 kop / 60 ml brunt sukker\n1 spiseske / 15 ml ren ahornsirup\n1 tsk / 5 ml kanel\n1 tsk / 5 ml allspice\n1 tsk / 5 ml muskatnød\n1/2 tsk / 2, 5 ml salt\nForvarm grillen for medium varme.\nSted skære græskar i en stor skål.\nHæld smeltet smør på toppen og tilsæt de resterende krydderier. Forsigtigt kaste til frakke.\nScoop græskar ud på et meget stort stykke aluminiumsfolie. Størrelsen er helt afhængig af hvor meget græskar du har. Bare sørg for, at folien er stor nok til, at en gang foldet, er der rigeligt med plads til, at dampen stiger (mindst 2-3 inches). Overvej at bruge to stykker, hvis det er nødvendigt.\nSaml kanterne af aluminiumsfolien fra modstående sider og rul nedad, så der er plads til damp.\nSikre åbne ender og læg ind på grillen og kog indirekte i 35 til 40.\nFor at kontrollere om doneness skal du bruge køkkenhandsker og forsigtigt unravel pakken.\nPierce et par skiver med en kniv. Hvis det går igennem med lethed, er græskar gjort.\nOmpak pakningen og fjern fra grillen.\nLad græskar sættes i 5 minutter før servering. Hvis du bruger i en anden opskrift, lad pumpen afkøles helt inden brug.\nHvis du bager i ovnen, skal du sætte pakken på et kiksplader og koge ved 350 F i 35-40 minutter.\nSerbian Corn Bread (Srpska Proja) Opskrift\nKoreansk Grønsagsgrød (Yachae Jook)\nLantern Festival Tangyuan Soup Opskrift\nCrock Pot Chicken Breasts i Creamy Creole Sauce\nSkarpe Hjemmelavede Tortilla Chips\nOpskrift på Spicy Korean Fish Stew\nCreamy Pierogie og Squash gryderet\nBroccoli og Ost Puff Pastry Roll (Mejeri)\n45 minutter Prep: 10 minutter, Koge: 35 min Udbytte: Serverer 4 til 6 Vurderinger Af Giora Shimoni Opdateret 07/16/18 Del Pin E-mail Print Broccoli og ost er en lækker kombination, og når du ruller de to sammen i en puffdejegod, så vil børnene selv spise den op. Server denne Broccoli Ostrulle med fisk til en familie middag eller som en let mejeriprodukter til Shavuot. Mi\nTyske Brød & Kager OpskrifterHvidløg Honey Pork ChopsEasy Cinnamon Rolls Brug FrostbrøddejHunters kylling med brystkød


XSKEMP 9H Tablet Rigtig Hærdet Glas Film For Lenovo-Tab 3 Plus 7 (TB-7703F/X) 0,3 mm Klart, ridsesikkert Screen Protector Guard rabat | Tablet Tilbehør \_ Groendalspark.dk\nXSKEMP 9H Tablet Rigtig Hærdet Glas Film For Lenovo-Tab 3 Plus 7 (TB-7703F/X) 0,3 mm Klart, ridsesikkert Screen Protector Guard\nXSKEMP 9H Tablet Rigtig Hærdet Glas Film For Lenovo-Tab 3 Plus 7 (TB-7703F/X) 0,3 mm Klart, ridsesikkert Screen Protector Guard Beskrivelse: 1.hærdet glas protectore ia lavet af kemisk forarbejdet af glas ,der har fremragende vindue display ,høj følsomhed og behageligt touch teeling 2.Olieholdig belægning :A. F(anti-fingerrprint ) belagt lag for modstand mod snavs og fingeraftryk. 3.Overflade hårdhed: 8-9H. 4.Silm kemisk behandling,\nTags: screen protector, film til tablet, hærdet tablet, Billige screen protector, Høj Kvalitet film til tablet, Kina hærdet tablet Leverandører.\nXSKEMP 9H Tablet Rigtig Hærdet Glas Film For Lenovo-Tab 3 Plus 7 (TB-7703F/X) 0,3 mm Klart, ridsesikkert Screen Protector Guard Beskrivelse: 1.hærdet glas protectore ia lavet af kemisk forarbejdet af glas ,der har fremragende vindue display ,høj følsomhed og behageligt touch teeling 2.Olieholdig belægning :A. F(anti-fingerrprint ) belagt lag for modstand mod snavs og fingeraftryk. 3.Overflade hårdhed: 8-9H. 4.Silm kemisk behandling, behandles hærdet galss. 5.En.S.F:Anti-syattered film (høj silikone belægning ) 6.Avanceret silikone vedhæftning 7.Sebsitive touch, spejl funktion. Pakken Indeholdt: 1 X Hærdet Glas-Folie skærmbeskytter uden detail-pakning . 1 X Tør Klud 1 X Våd Klud med alkohol\nModel-Nummer For Lenovo-Tab 3 Plus 7 (TB-7703F/X)\nPakke Ingen retail pakke\nPakke Vægt 0.061kg (0.13lb.)\nPakke Størrelse 21cm x 17cm x 2cm (8.27in x 6.69in x 0.79in)


Tandpasta | Alt Om Tænder\nGode råd til brug af tandpasta\nBrug tandpasta sammen med tandbørstningen ca. 2 gange dagligt.\nVælg en tandpasta med fluor.\nBrug en mængde svarende til en ært eller fingernegl.\nHvorfor skal jeg bruge tandpasta?\nHvad indeholder tandpasta?\nHvordan forholder det sig med børn og tandpasta?\nHvor længe kan tandpasta holde sig?\nEr tandpasta farlig?\nHvorfor skummer tandpasta?\nEr det skadeligt, hvis mit barn sluger tandpasta?\nHvordan bruger jeg tandpasta?\nTandpasta er et tætflydende middel, som påføres tandbørsten og anvendes under tandbørstning. Tandbørsten og tandpastaen rengør tænderne for madrester, bakterier og plak ved nænsomt at slibe tændernes overflader rene. Ofte er tandpasta tilsat smag og har en skummende effekt, som gør tandbørstningen lettere og mere behagelig.\nTandpasta er kun et supplement til den daglige tandbørstning og hjælper med at opretholde en god mundhygiejne. Det er ikke tandpastaen, men tandbørstning, der sikrer dig rene tænder. Du kan sagtens fjerne madrester, bakterier og plak uden tandpasta. Tandbørstning er derfor det vigtigste element for at opretholde en god mundhygiejne. Du kan læse mere om tandbørstning her.\nDe fleste tandpastaer indeholder forskellige ingredienser, som kan have følgende egenskaber:\nForebyggelse af huller i tænderne (caries ).\nForebyggelse af tandsten .\nForebyggelse af tandkødsbetændelse.\nForebyggelse af isninger.\nTandpasta er ikke nødvendig for at fjerne madrester, bakteriebelægninger og plak . Disse kan fjernes ved hjælp af tandbørstning samt tandstikkere, tandtråd eller interdentalbørster. Tandpasta er dog med til at gøre tandbørstningen lettere og mere behagelig. De fleste tandpastaer har forebyggende egenskaber og anbefales derfor i din daglige mundhygiejnerutine.\nDer skal doseres en mængde tandpasta ca. svarende til en ært eller lille fingernegl på tandbørstens børstehår. Børn skal dog have en mindre mængde afhængig af deres alder. Du kan læse mere om børn og tandpasta her. Mange fylder hele tandbørsten med tandpasta, hvilket ikke er nødvendigt.\nTandpasta er ofte tilsat en række kemikalier for at fjerne bakterier og plak samt for at beskytte tænder og tandkød. De fleste tandpastaer indeholder forskellige ingredienser, som har hver deres funktion og egenskaber. De fleste indeholder polermiddel (pudsemiddel), slibemiddel, aromastoffer, enzymer, skummemiddel, fugtighedsgiver og fortykkelsesmiddel.\nNogle tandpastaer indeholder skummemidlet Natrium Lauryl Sulfate, også kaldet Sodium Lauryl Sulfate. Skummemidlet er ikke nødvendigt for at rengøre dine tænder, men er dog med til at optimere rengøringen af dem. Det er manges opfattelse, at skummemidlet giver en frisk fornemmelse og rene tænder.\nFluor er med til at forebygge huller i tænderne (caries ). Fluor er også med til at gøre tænderne stærkere, så de bedre kan modstå syreangreb. Ifølge kosmetikbekendtgørelsen må tandpasta maksimalt indeholde 1500 ppm (milliontedel) fluorid ved salg i dagligvarebutikker. Du kan få en medicinsk tandpasta med 5000 ppm fluorid, dog er denne receptpligtig og forhandles kun på apoteker. Tandpasta med fluor er ikke skadelig så længe, at du anvender tandpastaen som angivet på pakken. Tandpasta med fluor anbefales af mange tandlæger, da fluorholdige tandpastaer styrker det hårde tandvæv.\nDe fleste tandpastaer er tilsat smag. Smagen er med til at give en god smag i munden og modvirke dårlig ånde.\nAlle tandpastaer indeholder slibemiddel, som afhjælper misfarvninger af dine tænder efter f.eks. kaffe, te og rødvin.\nDet er en god idé at børste barnets tænder med lidt fluorholdig tandpasta – allerede når den første tand bryder frem. Du bør anvende voksentandpasta, så barnet vænner sig til smagen og lugten af tandpasta. Børn kan sagtens anvende den samme tandpasta som resten af familien – medmindre andet er angivet på emballagen. Børn skal blot have en mindre dosering af tandpastaen på deres tandbørster.\nBørn under 9 år må dog ikke få for meget fluor, da det kan give fluorskader i form af mærker på tænderne (også kaldet fluorose). For meget tandpasta eller fluorholdige produkter over længere tid påvirker dannelsen af emalje på de kommende tænder, hvilket kan give et hvidligt lag af misfarvninger. Det er ganske ufarligt, men bør undgås. Der bør ikke bruges mere tandpasta, end hvad der svarer til barnets lillefingernegl eller en ært. Du kan evt. vælge at anvende en mindre fluorholdig tandpasta til børnene.\nFørste billede illustrerer, hvor meget tandpasta der skal anvendes ved få tænder, og billede 2 illustrerer, hvor meget der skal anvendes ved flere tænder.\nTandpasta har en lang holdbarhed ofte svarende til 30 måneder eller længere. På produktet kan der findes en holdbarhedstid, som er gældende efter åbning. Den er vist ved et krukkesymbol og antal af måneder.\nHvis tandpastaen stivner i tuben, er det et tegn på, at den ikke længere bør anvendes.\nTandlæger anbefaler, at du vælger en tandpasta indeholdende fluor. Fluor styrker det hårde tandvæv ved at trænge ind i emaljen og danne et beskyttende lag, så tænderne kan modstå syreangreb fra bakterier, der ellers laver huller i tænderne (caries ). Voksne mennesker skal bruge en tandpasta med ca. 1450 ppm fluorid. Du kan se fluorindholdet på bagsiden af tandpastaen.\nBørn under 9 år må ikke bruge for meget fluor, da det kan give fluorskader i form af mærker på tænderne. Du bør derfor ikke bruge mere tandpasta, end hvad der svarer til barnets lillefingernegl eller en lille ært. Du kan læse mere her.\nLider du af følsomme tænder, kan du anvende tandpasta beregnet til sensitive tænder. De hjælper ofte mod isninger.\nSå længe du følger tandpastaens retningslinjer og fremgangsmåde, er tandpasta ikke skadelig eller farlig for dine tænder og tandkød.\nNogle tandpastaer indeholder skummemiddel, så du opnår en frisk fornemmelse og rene tænder. Skummemidlet er med til at optimere rengøringen af dine tænder.\nDet er ikke skadeligt at sluge små mængder tandpasta under tandbørstningen, men du bør lære dit barn at spytte tandpastaen ud. Hvis du har problemer med at få barnet over til håndvasken, kan du tage et glas med, som barnet kan spytte tandpastaen ud i.\nSluger dit barn større mængder af tandpasta, kan der være risiko for gener. Ofte skal der dog en hel tube til, før der er risiko for gener og en evt. forgiftning. Det er sjældent, at det medfører farlige forgiftninger. Hvis dit barn har slugt store mængder af tandpasta, bør du kontakte lægen.\nSituationen kan afhjælpes ved, at barnet får et glas mælk hurtigst muligt. Kalken i mælken binder fluor og forhindrer derfor, at fluoren optages i kroppen.\nHvis dit barn har fået for meget fluor, kan følgende symptomer opleves i løbet af få timer:\nHvis dit barn oplever nogle af ovenstående symptomer, skal du kontakte lægen.\nTandpastaen skal doseres på tandbørstens børstehår. Der skal doseres en mængde ca. svarende til en ært eller lille fingernegl på tandbørstens børstehår.\nEfter tandbørstning skal du spytte det overskydende tandpasta ud. Tandpasta skal ikke sluges. Det anbefales, at du undgår at skylle munden en halv time efter tandbørstningsrutinen, så du opnår den bedste effekt af din tandpasta.\nTandpasta skal anvendes under de daglige tandbørstningsrutiner (2-3 gange). Læs mere om tandbørstning her.


Living By Heart - Håndlavet produkter til boligen - Frk. Mage\n> Living By Heart\nListe over varer fra producent Living By Heart\nLiving by Heart er et socialøkonomisk firma, der blev stiftet i august 2013 af Lisbeth Løvig Jensen.\nHos Living by Heart designer og producerer de lækre, håndlavede kvalitetsprodukter til boligen.\nLiving by Heart bygger på værdierne ansvarlighed, rummelighed, ligeværd og respekt.\nOutdoor Pude - Mørkgrå


Socialpædagogen 8. april 2020 Nr. 4\nSocialpædagogen # 4 - april 2020\nEt tæt kram - på afstand. Corona kalder på nye løsninger\n#socialpædagog 8. april 2020\nCoronavirus 8. april 2020\nForbundsformand: I er uundværlige\nSocialpædagoger over hele landet fortjener det største skulderklap. I en tid, hvor corona har forandret vores hverdag, formår I at finde løsninger på de nye udfordringer, lyder det fra forbundsformand Benny Andersen\nKOMMENTAR 8. april 2020\nHusk ledige – også efter corona\nMange ting er ændret i disse tider på grund af corona. Også dagpengetælleren er midlertidigt sat på pause. Og når tingene vender tilbage til det, vi kender, vil Socialpædagogerne fortsat arbejde for, at vi ikke glemmer de ledige\nPORTRÆT 8. april 2020\nGUIDE 8. april 2020\n8 tips til en stærk ryg\nMange danskere har prøvet at have ondt i ryggen. Ofte skyldes smerterne en kombination af svage muskler, dårlig holdning og uhensigtsmæssige arbejdsstillinger. Her får du otte øvelser til, hvordan du styrker ryggen\nDIT FORBUND 8. april 2020\nSPRINGET 8. april 2020\nDet jeg ser 8. april 2020


VIDEO: Fysikere filmer laserlys i flugten | Ingeniøren\nVIDEO: Fysikere filmer laserlys i flugten\nEt lynhurtigt og uhyre følsomt kamera kan registrere fotoner, der spredes af ultrakorte laserpulser på vej gennem et system af spejle.\nAf Henrik Bendix 27. jan 2015 kl. 16:45 0\nI science fiction-film er det nemt at se laserstråler fare af sted på kryds og tværs, når rumskibe eller personer skyder efter hinanden med laservåben, men i virkelighedens verden er korte pulser af laserlys svære at få øje på.\nEn laserstråle kan nemlig kun ses, når fotoner fra den rammer øjet eller kamerasensoren. Hvis man vil se laserlys og følge laserstrålens vej, må man nøjes med at opfange de fotoner, der spredes af det medium, som laserlyset passerer igennem.\nDet går nogenlunde nemt, hvis laserlyset skal igennem dis, tåge eller røg. Men hvis der ikke er andet end luft på laserstrålens vej, er den uhyre svær at få øje på. Medmindre man altså er fysiker fra Heriot Watt University i Storbritannien, for her er det lykkedes at fotografere en kort laserpuls, mens den finder vej igennem et system af spejle. Eksperimentet beskrives i en artikel, der publiceres i online-tidsskriftet Nature Communications.\nHvert billede i forskernes film er faktisk sammensat af to millioner billeder af laserpulser, der reflekteres af spejlene. (Foto: Heriot Watt University) Illustration: Heriot Watt University\nLæs også: Verdens hurtigste kamera tager 4,4 billioner billeder i sekundet\nMed en hastighed på cirka 299.700 km/s er en ultrakort laserpuls svært at fange – det skal i hvert fald gå stærkt. Fysikerne benytter et særligt kamera med 32x32 pixels, hvor hver pixel kan opfange enkelte fotoner med en tidslig nøjagtighed på 67 pikosekunder - 67 billiontedele af et sekund.\nMed sådan et kamera er det muligt at filme laserpulser med en varighed 500 pikosekunder. Sådanne pulser er 15 cm lange og når at bevæge sig to cm mellem hvert billede.\nLæs også: Verdens hurtigste kontakt: Ny laser kan tænde og slukke 1.000 milliarder gange i sekundet\nDa fotonerne sjældent kolliderer med molekyler i luften og spredes, så kameraet kan fange dem, blev forskerne nødt til at afsende og optage et par millioner laserpulser, før der var registreret fotoner nok til, at der kunne blive en film ud af det.\nTeknologien kan i princippet bruges til at ‘se om hjørner’, idet man kan få information om et objekt ved blot at registrere fotoner, der spredes af luften i et område, som man rent faktisk kan se. Forskerne forestiller sig, at det for eksempel kan anvendes medicinsk.\nMen indtil videre må man nøjes med at se en laserpuls (eller rettere et par millioner lagt sammen) finde vej fra spejl til spejl i forsøgsopstillingen. Spol frem til 2:20, hvis du ikke er interesseret i beskrivelsen af eksperimentet, men bare vil se laserstrålen på film:


Jeg har inden for den sidste måned en stor kløe i endetarmen. Jeg mærker ikke noget i dagligdagen, men når jeg kommer i seng og sover, vågner jeg ved, at jeg ligger og kløer i endetarmen. Jeg har fået min kæreste til at kigge og der ingen ydre synlige tegn blot lidt rødt efter mit kløen. Jeg er begyndt at sove med shorts således jeg ikke kan komme til at kløe, men det ser ikke ud til at virke. Hvad er det ? Er der noget jeg kan gøre?\nMed venlig hilsen JN\nKløe i eller omkring endetarms-åbningen kan være meget generende, til tider nærmest uudholdelig, og da især om natten. Det kan imidlertid være vanskeligt at finde frem til årsagen, og dermed også en behandling. Endetarmen og anus er jo den sidste naturlige åbning af mave-tarmkanalen, og en række lidelser her kan medføre kløe:\nInfektioner, der kan medføre mange og tynde afføringer, og i særlige tilfælde, hvor man har været udenlands eventuelt parasitter, hvorfor afføringen bør undersøges nærmere. Desuden skal man også tænke på seksuelt overførte infektioner eller svampe-lidelser, hvor der samtidig også kan være kløe i relation til de ydre kønsorganer. Dårlig funktion af tyktarmen, f.eks. som irritabel tyktarm (skjult forstoppelse) vil ofte medføre afsondring af sekret fra tarmen ud igennem anus, og det kan give kløe.\nHvis der er mange tynde afføringer som led i den dårlige funktion, kan det også i sig selv irritere anus og medføre kløe. Foreligger der hæmorider, kan der ligeledes være kløe, udover blødning og smerter. Ufrivilligt afføringstab kan også give kløe. I meget sjældne tilfælde kan der foreligge en kræft-sygdom. Anal-kløe kan også være et første tegn på sukkersyge. Hudlidelser, som psoriasis eller eksem, eller blot et anus, der ligger meget dybt mellem ballerne og samtidig svedtendens, kan også være årsag til kløe her. Fødemidler som frugt, tomat, nødder og chokolade eller stærke krydderier kan også irritere anus og medføre kløe.\nMan kan i første omgang, hvor der ikke umiddelbart foreligger noget synligt unormalt, prøve at finde frem til en årsag. Måske har man ændret noget i dagligdagen f.eks. skiftet sæbe, eller vaskemiddel eller WC-papir, eller man kan prøve med en neutral, lidt fedtende salve, hvis huden uden om anus er blevet for tør. Hvis disse enkle tiltag ikke fører til nogen bedring, må man gå til lægen, ikke blot for at få et middel mod kløen, men for at finde frem til årsagen. I første omgang skal man derfor udelukke de alvorlige lidelser, så der bør foretages en kikkert-undersøgelse af anus og endetarm (ano- og rektoskopi), hvilket bedst sker hos en mave-tarm kirurg.\nSpeciallæge i mave- og tarmsygdomme\nSidst opdateret: 10.05.2007


Uriasposten » Blog Archive » Siddique lancerer ‘modstandsbevægelse’ inspireret af racistiske ‘Black Panther Party for Self Defense’\nThe URI to TrackBack this entry is: http://www.uriasposten.net/archives/125154/trackback\nEr det ikke nemmere bare at fusionere Frie Grønne med moderpartiet Hizb ut-Tahrir?\nKommentar by Revisoren — 21. februar 2022 @ 13:28\nJa…hvor fanden er nu min kalashnikov?\nSå sku´ de fandme se demokratisk modstandsbevægelse…!\nKommentar by Black Watch — 21. februar 2022 @ 13:43\nGlimrende. Lad os håbe han får succes, så det også bliver legitimt at have et parti for folkedanskere.\nKommentar by Felix Krull — 21. februar 2022 @ 13:48\nAltså endnu et tæskehold, hvor målet er den hvide, kristne, heteroseksuelle mand. Det ender galt for Sikander, som det endte for racisten, morderen, kvindehaderen og terrorsympatisøren Malcolm X, der jo er lavkastepakistanerens store, udtrykte forbillede. Malcolm X endte som bekendt med at blive slået ihjel af sine egne.\nDen formildende omstændighed omkring SS er, at han formentlig slet ikke selv forstår hvad han selv siger, og hvilke kræfter han sætter i søen. Det kommer til at ramme ham i nakken. Det bliver hans egne der fører kniven, ikke de danskere som er genstand for hans racistiske fordomme og ukontrollerede, galopperende had.\nI sidste ende bliver det dem han hader og foragter, som må beskytte ham selv imod de onde kræfter han søger at oppiske i vort land.\nKommentar by DavidK — 21. februar 2022 @ 13:55\nSikandar Siddique bekræfter endnu engang at han åndeligt er en grønsag, så han henvender sig til en gruppe der desværre er uhyggelig stor.\nKommentar by bjarne Binee — 21. februar 2022 @ 14:02\nVed ikke hvad der er værst, dens ubegribelige dumhed eller dens altoverskyggende racisme.\nKommentar by Mads kering — 21. februar 2022 @ 14:29\nEr ikke mere brug for en effektiv borgerrettighedsbevægelse i hans hjemland, Pakistan? Eller synes Skidkandar Skidquku at alt er fryd og gammen der? Nej du, Skidkandar, ta’ nu hele din pukkelryggede familie med, og gerne den radigale folketingsgruppe også. Dine trosfæller kommer sikkert at hilse jer alle sammen velkommen.\nKommentar by Thor — 21. februar 2022 @ 15:20\nSikandar Siddique Islamisk Stats stemme på tinge.\nKommentar by Den Nervøse — 21. februar 2022 @ 15:30\nGodt Jytte Høj Hammer snart stiller træskoende. Hendes generation er den værste i Danmarkshistorien.\nKommentar by KineserSnot — 21. februar 2022 @ 16:09\nVed den helt friske Voxmeter-måling i dag får partiet Frie Grønne 0,0 procent af stemmerne. Så mon ikke Sikandar Siddiques parti helt forsvinder ved næste valg.\nKommentar by Henning Jensen — 21. februar 2022 @ 16:25\nDe burde stadig sætte et eksempel til eftertiden. Han burde få et mistillidsvotum.\nDet ville de gøre med Paludan og han var demokratisk og kæmpede for danskerne.\nKommentar by KineserSnot — 21. februar 2022 @ 17:25\nUha det håber jeg ikke, og mon ikke folk efterhånden har gennemskuet manden i det grønne tyltskørt?\nKommentar by Den Nervøse — 21. februar 2022 @ 17:36\nHenning Jensen — 21. februar 2022 @ 16:25\nDet passer jo til for/bagmanden. Et stort nul, der kun har korrupte mediers interesse\nKommentar by tavsen — 21. februar 2022 @ 17:41\nCleon — @ 17:01\nJa det er faktisk meget underligt, at der ikke kan trækkes flere stemmer hen over midten.\nDet er ikke engang nødvendigt at være politisk aktiv, for at fornemme at noget er helt galt. Blot det at se på elregningen, samt ane de begyndende forhøjede priser på benzin og dagligvarer, burde få flere til at overveje hvor krydset skal sættes.\nI de kommende år bliver det aktuelle emne slet ikke ”grøn omstilling”, men noget så primitivt som overlevelse.\nKommentar by Henning Jensen — 21. februar 2022 @ 17:47\n@17:47 jeg skal beklage, hvis mine relevante kommentarer skiftevis kan læses og ikke læses, det må være en teknisk fejl.\nKommentar by Cleon — 21. februar 2022 @ 17:55\nDe lavtsiddende ører og rottelignende fjæs på islamisten, er et sikkert tegn på massiv indavl i generationer…\nKommentar by Revisoren — 21. februar 2022 @ 18:44\nSiddique og Jytte H. Hammer er begge rablende vanvittige, totalt uden dømmekraft og sund fornuft.\nEndnu værre er de der afgiver stemmer til og på Siddique og hans virke.\nJeg savner/mangler ikke ord, men aht. visse meget forstående medmennesker undlader jeg her at give udtryk for min holdning til her viste personer.\nKommentar by NED MED ALTING — 21. februar 2022 @ 18:55\nBlack Panter party var voldsomme og smukke.\nTjae – kællingen er syg i roen.\nKommentar by NED MED ALTING — 21. februar 2022 @ 19:03\nHan er en berigelse. Ham, Shitkande Shitdrænik.\nHan har et arbejde, med en høj løn (finansieret af skatteyderne), som han betaler skat af.\nNye Borgerlige synes derfor, at han er en rigtig god rollemodelsindvandre. Han deltager også i vores demokrati, han taler dansk, han er “en del af foreningslivet”. Berigende! Berigende! Berigende!\nAt han så hader danskerne, smadre Danmark og vores fællesskab, det er en pris man må betale for Dansk Industris og Dansk Erhvervs medlemmer vil have billig arbejdskraft.\nKommentar by Polka — 21. februar 2022 @ 19:14\nHar lige modtaget et brev fra Aarhus Universitet i min e-Boks med overskriften “Hjælp forskningen med at forstå had på de sociale medier.”\nDer medfølger et link til en “storstilet undersøgelse”, hvor man spørger “almindelige danskere”.\nDa jeg hverken bruger Facebook, Instagram eller Twitter, blev henvendelsen dog omgående arkiveret lodret…\nKommentar by Revisoren — 21. februar 2022 @ 19:22\nJytte – en gammel klam og udbanket feltmadras på 78…\nKommentar by Revisoren — 21. februar 2022 @ 20:06\nmon jeg er blevet blokeret?\nKommentar by tavsen — 21. februar 2022 @ 21:44\nALLE PARTIER stemte for Danmarks gravskrift Udlændingeloven 1983. UNDTAGEN FRP, der mente, den lov ville skabe en enorm tilstrømning. De gamle horisontblinde partier protesterede. Men Schlüter udtalte dog for en del år siden, at han ikke havde forventet den kolossale tilstrømning.\nMon de gamle partier indrømmer fejltagelsen ?? Der mangler kvalificeret arbejdskraft over hele linjen. Muslimer rejser ikke tusinde af km. til et vantro land for at arbejde. De forventer da at danskerne servicerer dem. Og det gør danskerne gladeligt. År efter år.\nKommentar by tavsen — 21. februar 2022 @ 21:45\nOg der mangler kvalificeret arbejdskraft overalt\n“Manglen gør, at danskerne må se lidt længere efter en tandlægetid. En tendens, der vil fortsætte mod 2030, hvis ikke der bliver handlet, mener Tandlægeforeningen.”\nHvornår bliver det tydeligt for meningsdannerne og beslutningstagerne, at de har satset på de forkerte mennesker?\nKommentar by tavsen — 21. februar 2022 @ 21:51\nMangel på tandlæger ??? Syrerne fik lavet tænder for 430 mill i 2018- 19- 20.Betalt af den danske stat. Muligvis blev beløbet hentet fra u-bistanden.\nKommentar by dansker — 21. februar 2022 @ 23:37\nSiddique er trojansk hest for 225 mill pakistanere. 10 mill ekstra vil være en ” berigelse ” for Dk.\nKommentar by dansker — 21. februar 2022 @ 23:41\nBlack Panthers var sorte amerikanere, hvis forfædre var blevet ført til Amerika i lænker på slaveskibe. Hvorfor er Sikandar Siddique i Danmark?\nKommentar by Peter Faber — 21. februar 2022 @ 23:55\nDanskerne får den krig, de har stemt for. Formentlig inden år 2200\nKommentar by BB — 22. februar 2022 @ 00:16\nDen Pakirøv keder mig.\nHvad kender han til den danske modstandsbevægelse. ? INTET.\nVi danskere ved vi er besat NU af de importerede horder. Dog ikke ligeså som WW2. Denne gang her er det mere snigende, derfor sover der konfligtskyende befolkningen, og kvinderne lader sig besnære:\nH E T Æ R E.\nTil de Danske kvinder, der har glemt deres nationale stolthed.\nUnge eller gamle, Høj eller lav, om så de sidder i Folketinget.\n” Der gik over Landet et isnende pust,\nog Folket – det ægte blev vækket,\nblev vækket ved Stridshingstens larmende prust,\nvort slumrende Stolthed blev ægget.\nVel fandtes der Orme, der gnavede skjult\ni vort Fædrelands ældgamle Stamme,\nDen fugl, der besuler sin rede, er slet,\nAt hade dig Tøjte, for meget er dog,\nder kommer en Dag, hvor der atter er Lov,\nfra nu, være straffen Hetære,\nfra os, der så dybt kun foragter dig – Tøs.”\nKommentar by Charles Nielsen — 22. februar 2022 @ 00:23\nVigtigt at vide og fundere over…synes jeg – Fra mit OFF Topic indlæg:\nMon man er klar over hvad man i regeringen og alle de venstreorienterede og radikal landsforrædere har gang i?\nAltså de borgerlige del af Danmark…dem der arbejder i det private erhverv!\nFørst minkerhvervet og så fiskerierhvervet og angrebet på landbruget har været i gang længe.\nAl animalsk produktion og erhverv skal elimineres pr. lov og hvis man ikke makker ret, så sørger man for, at gøre det umuligt at leve med den type erhverv i Danmark.\nNæ do…vi skal marchere i takt under den kommunistiske fane igen…lige ind i genopdragelseslejrene og terror- og politistaten…her kan vi så servicere det nye herrefolk og selv betale for det reb vi skal hænges i…i byggekranerne!\nDet er derfor jeg mener, at det meste af befolkningen er både bevidste og ufrivillige landsforrædere!!\nDe har nu stemt dette her vanvid ind i FT…i valg efter valg!\nBefolkningen bliver dummere og dummere…20% kan allerede ikke regne og skrive og læse andet end til et 2-tal i 9 kl. og mange består kun fordi de skal og ikke må dumpe og slet ikke herrefolksyngelen!\nVanviddet er godt i gang, men er ikke lige her og nu katastrofalt…men bare vent om 30-50-100 år…så er det her scenarie en realitet…så er Danmark ophørt som nation…medmindre????\nHeld og lykke Nydanmark!\nKommentar by Black Watch — 22. februar 2022 @ 00:48\nPolka — 21. februar 2022 @ 19:14:\nGodt skrevet. Du har desværre fuldstændig ret. Vi mangler et parti, som varetager det danske folks interesser.\nKommentar by Peter Nielsen — 22. februar 2022 @ 01:02\nJeg håber, at Sikkedak får et noget bedre valg end de o,1%, som han står til. Så jeg ønsker ham\nen fremgang til 1,9%. Det samme ønsker jeg Veganerne, Altenativet og for sags skyld også Kristendemokraterne om Moderaterne.\nKommentar by Mogens Christiansen — 22. februar 2022 @ 01:09\nSom en lille historisk finurlighed skal nævnes, at Malcolm X faktisk var fortaler for remigration. Han mente, at afro-amerikanerne i vid udstrækning burde udvandre til deres eget kontinent. Dette bragte ham på linje med de amerikanske nazisters leder, Lincoln Rockwell, som han havde om ikke venskabeligt så ihvertfald et respektfyldt forhold til.\nKommentar by Arne Torp — 22. februar 2022 @ 04:42\nSiddique opfatter allerede sig selv som en stor revolutionshelt.\nHvad skal det dog ikke blive til, hvis der var 2% der rent faktisk stemte på idiotiet?\nOg hvorfor skal indvandrere/flygtningen/turister dog vente 7 år på statsborgerskab og stemmeret?\nDet må da kunne gøres hurtigere end 7 år\nHvorfor ikke 7 måneder?\nEller hvis vi strammer os lidt an 7 uger?\nKommentar by Hema — 22. februar 2022 @ 07:25\nDe sorte pantere var s’gu da ikke en “modstandsbevægelse”. Det var en bande terrorister og kriminelle.\nKommentar by Peter Lund — 22. februar 2022 @ 08:58\nArne Torp — 22. februar 2022 @ 04:42:\nJa, Malcolm X var separatist.\nI mainstream-medierne er det modigt, stærkt og inspirerende at være Sort separatist.\nMen det er “xenofobisk”, “hadefuldt” og “racistisk” at være Hvid separatist.\nFor mig at se er separatisme den bedste løsning for alle parter.\nKommentar by Peter Nielsen — 22. februar 2022 @ 13:15\nJeg ønsker at de tre radikale partier RV,K og V hver får 1,9%\nKommentar by Træt — 22. februar 2022 @ 17:55


Løkke puster liv i de spinkle chancer - Altinget: udvikling\nErik Holstein | 27. maj 2019 kl. 7:30 | Print\nVenstre-formand Lars Løkke Rasmussen: EP-fiaskoen i 2014 var tæt på at koste ham formandsposten. Denne gang kan succesen ved EP-valget bruges som en katapult ind i folketingsvalgkampen.\nKl. 23.15 søndag blev der nærmest ud af det blå tændt et lillebitte lys for statsminister Lars Løkke Rasmussens (V) håb om at holde fast i sit nuværende job.\nDa Venstre pludselig overhalede Socialdemokratiet som landets største parti i Europa-Parlamentet, fik statsministerpartiet pludselig den gejst, der har manglet i en valgkamp, hvor alting ellers er gået galt.\nDet kan måske kaste en smule spænding ind i slutfasen til folketingsvalget. Det var i hvert fald det, Løkke ville opnå, da han besluttede, at EP-valget skulle ligge kun ti dage før folketingsvalget.\nVenstre kunne ikke undgå at score et væsentligt bedre resultat end det elendige EP-valg sidste gang, og partiet havde fordel af nogle af de bedste EP-kandidater i Morten Løkkegaard og Søren Gade, der appellerer til hver deres vælgersegment.\nVenstres sejr gør valgkampens slutspurt mere intens, men det er usandsynligt, det vil være nok.\nFor ikke engang Venstres flotte fremgang kan kompensere for tilbagegangen for resten af de blå partier, Konservative, Liberal Alliance – og ikke mindst Dansk Folkeparti, der fik et aldeles frygteligt valg.\nVed Dansk Folkepartis valgfest på Christiansborg var bitterheden tydelig, da partiets stifter, Pia Kjærsgaard, talte. Ud over stikpiller til pressekorpset kom Kjærsgaard også med et udfald mod ”klimatosserne”, som fik en del af skylden for DF’s dårlige valg. Dermed forærede Kjærsgaard sine modstandere en sikker oneliner.\nPointen – at klimadebatten er en væsentlig del af forklaringen på resultatet af det danske europaparlamentsvalg – er der sådan set ikke noget i vejen med. Men attituden – at klima er et latterligt overdrevet emne – risikerer at føre en lige linje fra DF’s nederlag ved EP-valget over til folketingsvalget.\nKjærsgaard ligger helt på linje med DF-formand Kristian Thulesen Dahl, der af ærligt hjerte mener, der er tale om klimahysteri. Men modsat udlændingepolitikken er DF her gået helt galt af vælgernes flertal – og ikke mindst de unge vælgere\nDet er et stigende antal DF-medlemmer begyndt at indse. Som en af dem konstaterede søndag aften: ”Vi er nødt til at ændre klimapolitikken, ellers risikerer vi at tabe de næste ti år på samme måde, som venstrefløjen tabte valg efter valg på udlændingepolitikken.”\nDF's nederlag er så galt, som det kunne blive:\nIkke alene mister DF over halvdelen af stemmerne. Partiet mister også tre ud af fire mandater. Det koster sædet til den nuværende MEP Anders Vistisen, der er den af alle DF-kandidaterne, der har mest tjek på EU-stoffet. Det skyldes, at DF ikke er i valgforbund med andre partier.\nGivtigt radikalt valgforbund\nTil gengæld triumferede partier med en høj klimaprofil – lige på nær Alternativet, der ikke har mange succesoplevelser for tiden. Radikale fik et glimrende valg og profiterede yderligere af valgforbundet med Alternativet, så Radikale for første gang nogensinde får to EP-mandater.\nDet er en optur, den radikale leder, Morten Østergaard, allerede søndag aften forsøgte at bringe med ind i folketingsvalgkampen. Det kan blive et regulært problem for socialdemokraterne, hvis Radikale får scoret et lignende resultat ved folketingsvalget, for det vil med sikkerhed gøre Østergaard endnu mere stejl i forhandlingerne med Mette Frederiksen (S) efter valget.\nMed to mandater og over 13 procent er resultatet næsten surrealistisk for SF. Partiet fik fuld bonus af kombinationen af en grøn profil, SF’s generelle optur og en super kendt kandidat i Margrete Auken.\nDen 74-årige Auken er ekstremt vital og karismatisk, og hun sikrede nærmest ene kvinde EP-mandatet for fem år siden midt i SF’s fimbulvinter. Men hun er samtidig berygtet for at være utrolig svær at arbejde sammen med og have et særdeles afslappet forhold til, hvad der er partiets politik.\nSF’s politiske ordfører, Karsten Hønge, er nummer to på SF’s EP-liste, og Hønge virker ikke ligefrem jublende begejstret ved tanken om fem års intensivt gruppearbejde med Margrete Auken. Den eller så robuste tømrer minder lige nu mest om en mand, der er blevet idømt fem års ophold på Guantanamo.\nTog livet af vennerne\nEnhedslisten var endnu et af de partier, der fik fordel af den grønne bølge. Partiet stillede op for første gang og fik det ønskede mandat. Alligevel var der langtfra feststemning hos det yderste venstre. For mandatet kom med en meget høj pris.\nGanske som frygtet på venstrefløjen blev der ikke plads til både Enhedslisten og Folkebevægelsen mod EU, der for første gang nogensinde ikke er repræsenteret i Parlamentet.\nDet er historisk: Folkebevægelsen har altid været der, og i perioder har de danske modstandere haft hele fire mandater. Nu er det spørgsmålet, om Folkebevægelsen kan overleve på længere sigt.\nDet vil efter folketingsvalget føre til en hård debat i Enhedslisten, hvor adskillige centrale medlemmer mener, at det var forkert, at partiet stillede selvstændigt op.\nAndre medlemmer mener, at det havde været endnu værre ikke at stille op. For uden en selvstændig opstilling havde SF kunnet få endnu flere EL-stemmer ved EP-valget – og haft en god chance for at hive dem direkte over i folketingsvalget.\nSammen med klimadagsordenens gennembrud var nedturen for EU-skeptikere og modstandere den anden metatendens i EP-valget. Alle er enige om, at det uendelige Brexit-kaos har kompromitteret EU-modstanden, og såvel i EL som i DF er perspektivet om en Daxit-afstemning skudt behændigt ud i fremtiden.\nPå kun tre år er EU-debatten vendt op og ned herhjemme, og efter at have været i dyb krise vejrer de mest EU-positive kræfter nu morgenluft.\nAlligevel skal man passe på med at overfortolke den del af valget. For en række af de problemer, der førte til Brexit, er ikke løst, og som socialdemokraternes EU-ordfører, Peter Hummelgaard, i sidste uge udtalte, kan der let komme en anden bølge af EU-modstand.\nUnge grønne blev mobiliseret\nDet hører også med til billedet, at der trods den rekordagtige valgdeltagelse er en tredjedel af vælgerne, der ikke har stemt.\nMeget tyder på, at de unge og grønne vælgere har en pæn del af æren for den højere valgdeltagelse ved dette EP-valg. Det svenske klima-ikon Greta Thunbergs optræden i Danmark dagen før valget har uden tvivl understøttet den tendens.\nMen det betyder også, at der er et reservoir af vælgere med andre holdninger, der kan mobiliseres ved andre valg. Måske ved det næste EP-valg – eller det folketingsvalg, der kommer om ti dage.\nEnhedslistens mandat kom med en meget høj pris.\nForrige artikel Tesfaye er kommet i DF's sigtekorn Næste artikel Analyse: Valgets tale var klima – ikke en ny udlændingepolitik


Berlingske Media melder sig ind kapløb om at købe TV 2 i forbindelse med en privatisering af TV-stationen. Med stærke belgiske ejere i ryggen vil Berlingske Media udvikle TV 2 yderligere.\nMette Maix. Administrerende direktør for Berlingske Media Fold sammen\nOnsdag d. 19. april 2017, kl. 14.58\nDer er udsigt til hård kamp om at købe TV 2, hvis politikerne beslutter at privatisere den statsejede TV-station.\nEn række bejlere har tidligere meldt om deres interesse, og nu gør Berlingske Medias topchef, Mette Maix, det klart, at mediehuset står klar til at købe stationen, hvis politikerne træffer beslutningen om en privatisering.\n»TV 2 er kendt for at lave kvalitetsprodukter, og den grundholdning og de ambitioner passer perfekt til den måde, vi driver vores nuværende medier, Berlingske, BTMX, Weekendavisen og public service radioen 24syv på,« siger Mette Maix.\nDiskussionerne om en privatisering af TV 2 er en gammel historie. Allerede for ti år siden var en privatisering i spil. Dengang faldt bestræbelserne på grund af politisk uenighed. Siden har TV 2 været igennem flere økonomisk vanskelige år, men står nu tilbage som en stærk TV-station, som bl.a. har formået at etablere sig med succesrige nichekanaler og med en streamingtjeneste, som er vokset markant på kort tid.\nDet er endnu uafklaret, om politikerne faktisk vil beslutte at privatisere TV 2, men en række partier arbejder aktivt for, at det skal ske. Og Berlingske Media-topchefen støtter en privatisering.\n»Vi mener, det vil være en god idé at sælge TV 2. Det er ikke sundt, at et land som Danmark har to statsejede TV-stationer. Det er sundt med forskellige ejere, og det handler om at sikre, at TV 2 kan udvikle sig og at sikre, at det nuværende høje kvalitetsniveau kan forsætte. Det vil vi som ejer kunne garantere,« siger Mette Maix.\n»TV 2 skal fortsat være en stor bred dansk kanal. Vi er fuldt ud parate til at leve op til de krav om dansk indhold og kvalitet, staten måtte stille ved et salg,« siger Mette Maix.\nTV-kanaler som TV 2 bliver i disse år udfordret af stadig hårdere international konkurrence. Stadig flere seere og brugere flytter på nettet, hvor bl.a. store udenlandske udbydere vinder stadig flere markedsandele.\n»Alle ved, at fremtiden stiller meget store krav til medievirksomheders investeringer, ejerens økonomi og evne til udvikling. De krav har en statslig ejer svært ved at honorere. Berlingske har – også i kraft af vore ejere – både økonomien, det internationale udsyn og erfaringerne til at kunne fremtidssikre TV 2 – til gavn for seerne,« siger Mette Maix.\nHvis TV 2 ender med at blive privatiseret, og Berlingske Media ender som køber, vil TV 2 så ende med at skulle arbejde tæt sammen med f.eks. Berlingske og BT?\n»Vi vil selvfølgelig se på de steder, hvor det vil give mening at arbejde sammen – redaktionelt og kommercielt. Men vores ambition med et køb er at sikre et stærkt og selvstændigt TV 2, som kan udvikles yderligere,« siger Mette Maix, som slår fast, at Berlingske Media er klar til at købe TV 2 alene.\n»Vi ved endnu ikke, om TV 2 bliver privatiseret og under hvilke konditioner. Vi er derfor klar til at se på alle modeller for et køb. Men vort udgangspunkt er, at vi vil købe TV 2 alene,« siger Mette Maix.


Syg veninde | Cyberhus.dk\nForside » Brevkasse » Syg veninde\nHej jeg har en veninde som er blevet indlagt en milliard gange hun har forsøget at ta hendes eget liv et par gange hun har en så indslag far og mor der bare lever livet som hun ni vil hun er nu på et hjem for udsatte unge jeg blir så ked af det for jeg ved selv hvordan det er at have det så dårligt men jeg er så bange for at miste hende, hun skriver. Til mig om hun kan komme op og besøge mig i en weekend. Men tør virkelig ikke være sammen med hende når hun har de her tanker og hvad nu hvis hun gjorde noget imens hun var hjemme hos mig kh mig\nDet virker som om, at du tænker rigtig meget på din veninde og er bekymret for hende - det kan jeg godt forstå. Hun er heldig at have en omsorgsfuld veninde som dig!\nJeg kan godt forstå, at du er bange for at miste hende, og også er bange for, hvad der kan ske, hvis hun kommer hjem til dig. Det er store bekymringer at gå rundt med, og det skal du ikke stå med alene. Jeg tænker, om det kan være en mulighed, at I i stedet er sammen ved hende? Det lyder til at hun bor på et opholdsted, hvor der er professionelle, der kan hjælpe, hvis hun nu skulle få det dårligt. Det vil måske også gøre dig mere tryg, at der er nogen, der har ansvaret, hvis der nu skulle ske noget - og det er ikke dit ansvar.\nBor du mon hjemme ved dine forældre? Hvis du hellere vil, at I er ved dig, kan du også snakke med din mor eller far om det, og lave en aftale med dem om, at de er i nærheden, mens hun er der. Det kan også være, at du kan mærke, at du ikke rigtig er tryg ved nogen af delene, og så tænker jeg, at det er helt fair, at du kan tage en snak med hende om det. Du kan f.eks. sige noget i retning af "Jeg vil virkelig gerne være sammen med dig, men jeg kan mærke, at jeg synes, at det er svært, at du kommer hen til mig, når du har det, som du har det lige nu. Har du et forslag til, hvordan vi kan ses, så det er trygt og godt for os begge? Eller skal vi vente med at ses, til du har fået det lidt bedre? Jeg vil gerne besøge dig i stedet?" Måske sådan noget lignende? Hvad tænker du om det?\nDet er rigtig godt, at du er der for din veninde - det må ikke være nemt at have en veninde, der kæmper med de ting, som hun gør. Men det er også rigtig vigtigt, at du passer på dig selv. Din veninde er ikke dit ansvar - hun har brug for hjælp fra professionelle, og det lyder det heldigvis også til, at hun får. Men som sagt lyder det til, at hun har en god veninde i dig, der tænker på hende og er omsorgsfuld. Det er rigtig godt og en god egenskab!\nHar du snakket med nogen omkring, hvordan du oplever det? Jeg tænker, at det vil være rigtig godt at snakke med en, du har tillid til, om det hele. Det kan f.eks. være en forælder, en lærer eller en venindes mor? Her kan du fortælle, at du er bekymret for din veninde, og at du er bange for at være sammen med hende ved dig. Du skriver også, at du selv ved, hvordan det er at have det så dårligt. Har du mon snakket med nogen om, hvordan du har det? Jeg tænker, at det vil være rigtig godt og vigtigt, at du også får snakket med nogen om dét.\nJeg håber, at du kan bruge mit svar, ellers er du meget velkommen til at skrive igen. Du kan også snakke med en af vores rådgivere i vores 1-1 chat.\nJeg er begyndt at få meget store tanker om selvmord.\nEn i klassen er efter mig hele tiden.\nJeg har prøvet at sige det til en lærer men der sker ikke en skid.\nJeg har tit selvmords tanker.\nHjælp mig inden jeg gør noget dumt:'(\nMig & min fra skændes vær dag\nHey jeg håber jeg får svar .\nMig og min far skændes vær dag .\nJeg går ikke i skole lige for tiden så derfor vil han gerne have jeg laver noget når jeg er alene hjemme. Jeg rydder køkkent op vær eneste dag . men tit siger han bar at han ik kan se nogen forskel far da han gik og til...\nAf Amalie 17 år · 4 måneder 2 uger siden


af Kft » 2. mar 2015, 18:12\nNu har jeg været så heldig at få fat i flok 1 liters patents lågs flasker fra IKEA, og jeg står og skal have mit bryg på flaske en af dagene. Hvad er den måde at rengøre dem med, samt hvad bedst desinficere dem med? Jeg har noget ballong rens, men kan se at der en del der ikke mener det er så godt ?\nTilmeldt: 16. feb 2015, 11:32\nGeografisk sted: Egebjeg, Horsens\naf kvikky » 2. mar 2015, 18:22\nEr du sikker på, at flaskerne kan holde til tryk?\naf Kft » 2. mar 2015, 18:24\nhmm det ved jeg faktisk ikke.\nMen der er vel ikke andet for, end at prøve.\naf Dunkel » 2. mar 2015, 19:08\nHvis det er de klare flasker, så købte jeg nogle for at bruge dem til snaps og de kunne ikke alle tåle kogende vand ........ Du skal vel også have dit øl i mørke flasker ....\nTilmeldt: 30. okt 2013, 19:25\naf Kft » 2. mar 2015, 19:12\nDunkel skrev: Hvis det er de klare flasker, så købte jeg nogle for at bruge dem til snaps og de kunne ikke alle tåle kogende vand ........ Du skal vel også have dit øl i mørke flasker ....\nwell det ser ud til det. fik gravet et par gamle tråde op hvor folk snakkede om klare flasker, og at de bestemt ikke er sagen.\naf Mbrew » 2. mar 2015, 20:11\nDe kan ikke tåle trykket\naf alexmikk » 2. mar 2015, 20:56\nHar flittigt læst med på dette forum siden jeg opdagede denne hobby sidste år. Nu er det vidst på tide at jeg deler af min beskedne erfaring :-)\nOmkring flaskerne fra IKEA. Jeg har selv læst at der er delte meninger om dem. Jeg kan kun fortælle om min egen erfaring. Jeg har i omegnen af 60 af slagsen og de har efterhånden indeholdt 4-5 forskellige bryg hverisær. Til prisen synes jeg faktisk at det er en velegnet flaske og jeg har endda haft en Saison karboneret med 220 GR sukker til et 24L bryg. Ingen eksplosion heldigvis :-) Om det er held skal jeg ikke kunne sige.\nAt jeg efterfølgende har købt ølflasker hos Maltbazaren på 0,5L til kapsel er af tre årsager.\nDet er ikke hensigtsmæssigt at skulle drikke en hel liter øl selv uden nærmere anledning.\n20-24L får alt for hurtigt ben at gå på når man uddeler smagsprøve på 1L.\n(Og affødt af nr. 2 pointe) Så har det en kosmetisk ulempe for mig at se, at den lille gærrest i bunden af flasken er så synlig igennem det klare glas.\nOmkring rengøring har jeg følgende fremgangsmetode.\nSkylder dem under varmt vand først (for at vende glasset til varme), renser med flaskerenser.\nMed en lille tragt (også fra IKEA) fylder jeg ca. 20cl kogende vand i flasken.\nSnurrer flasken så siderne kommer i kontakt med det kogende vand.\nHælder det ud og sprøjter flasken med en StarSan blanding.\nStiller flasken til tørre til den skal bruges igen.\nDet har fungeret for mig indtil nu. Måske jeg må genoverveje min metode hvis jeg får uheld og får inficeret mine fremtidige bryg. Indtil da vil jeg blot nyde hobbyen og holde i mente at omhu og sund fornuft kan bringe een langt :-)\nTilmeldt: 2. mar 2015, 19:13\naf Kft » 2. mar 2015, 21:15\ntusind tak for jeres input :)\njeg har heldigvis fundet en plan B med flaskerne. Det er min første bryg, så vil gerne have det lykkes :)\naf Kft » 4. mar 2015, 18:30\nJeg har lige et lille ekstra (muligvis fjollet) spørgsmål, som jeg håber i vil svare mig på :)\nKapsler. hvordan rengør/renser i dem inden brug?\naf Tollund » 4. mar 2015, 20:04\nJeg lægger mine i Iodophor, no rinse opløsning 10 min. før jeg skal bruge dem.\naf grøntoft » 4. mar 2015, 20:09\nMine kapsler får et pift isopropylalkohol inden de sættes på.\naf fjorgensen » 4. mar 2015, 21:55\nJeg bryder mig ikke om al den kemi og vil da slet ikke tage det indenbords, selv om det er gemt i øl.\nNår mine flasker er tomme, eller senest næste dag, fylder jeg lidt vand i fra den lune hane, sætter en finger over hullet i flasken og ryster kraftigt. Det gentager jeg et par gange eller tre, hvorefter jeg kigger i flasken mens den holdes op mod lyset. På den måde kan jeg se om den er fint ren og helt fri for slam og urenheder indeni.\nNår jeg har samlet 10-12 flasker koger jeg en kedel vand og hælder kogende vand i flaskerne, 1/4 - 1/2 ltr i hver og hælder det tilbage i gryden igen (ifald jeg skal bruge mere kogende vand, så kan det hurtigt bringes i kog igen). Så er flaskerne klar til brug igen. Jeg sætter dem i nogle kasser som jeg dækker for oven så der ikke kommer støv eller lignende i flaskerne. De skal jo ikke stå i flere måneder eller år. Næste gang jeg tapper øl, tager jeg blot flaskerne der fra og fylder dem igen.\nKapslerne (nye) gør jeg ikke noget ved. Skulle jeg gøre noget, ville jeg hælde lidt kogende vand over dem.\nDenne fremgangsmåde har virket for mig i snart mange år og jeg har endnu aldrig haft en inficeret øl.\naf Borg » 30. mar 2015, 17:10\nfjorgensen skrev: Jeg bryder mig ikke om al den kemi og vil da slet ikke tage det indenbords, selv om det er gemt i øl.\nHvad så, når det er gemt i salt? Undlader du så at bruge det?\nIodophor er et jodprodukt, og alt salt der sælges i Danmark er tilført jod. Kroppen (bl.a. skjoldbruskkirtlen) skal bruge jod for at fungere. Så lidt iodophorrester i øl er sundhedsfremmende ;-)\naf grøntoft » 30. mar 2015, 18:21\nHar du opvaskemaskine?\naf RT BRYG » 25. maj 2015, 15:51\nMbrew skrev: De kan ikke tåle trykket\nAng. liter flasker fra Ikea så har jeg brugt dem for 2 år siden og de er blevet genfyldt op til flere gange men ved ikke om der er kommet nye slags men det det kan da komme and på en prøve hvis man tør (EN)


Kæmpe tilbageslag for Liverpool: Angriber skadet i over en måned\nEn af Liverpools bedste spillere i denne sæson, har netop fået længden på sin skade bekræftet: 6 uger lyder det på – ikke godt nyt for Klopp og co. der har et tæt pakket program i den næste måned.\nDen manglende tilgængelighed af den senegalisiske landsholdsspiller, Sadio Mane, vil komme til at betyde en del i de kommende uger for Liverpool.\nKlubben bliver nødt til at undvære spilleren i de næste seks uger, efter han er blevet skadet i baglåret. Det betyder først og fremmest, at han misser en af de største kampe i sæsonen, når Klopps drenge støder sammen med Manchester United i Premier League på lørdag.\nMane spillede ellers hele 87 minutter for Senegal i VM-kvalifikationskampen mod Cap Verde, der blev vundet med 2-0. På trods af det sikre resultat, blev han alligevel skadet i sådan en grad, at han ikke kan spille fodbold i over en måned – han er ellers lige blevet nomineret til FIFAs Ballon d’Or.\nLørdagens kamp er blot en af de ni kampe, som landsholdsspilleren kommer til at misse. Blandt andet kampe mod både Tottenham og Chelsea, ser han ud til at misse.\nDesuden er han heller ikke med i klubbens to kampe i Champions League mod Maribor, ligesom det omvendte opgør i Sevilla også bliver uden Manes ansigt på banen.\nManes skade er super ubelejligt for Klopp og co., der allerede har Adam Lallana og Nathaniel Clyne ude med skader.\nKantspilleren var netop tilbagevendt efter at være ude med et tre kampes ban fra FIFA, da han fik rødt kort mod Man City tidligere i sidste måned.\nDesuden har han lavet tre mål i fire kampe for Merseyside klubben, og han har været en af klubbens bedste spillere i denne sæson. Sammen med Firmino og Salah har han udgjort en dødsensfarlig offensiv for Klopp.\n← WHAT?! De største navne, der IKKE er nomineret til FIFAs Ballon d’Or Analyse: Hvad gør Klopp uden Mané? →\nDette indlæg blev udgivet i Fodboldnyheder, Liverpool, Premier League den 10. oktober 2017 af Kristian Paris.


Helgas Høj 63, 2950 Vedbæk - Rækkehus på 160 kvm - Sagsnr. 06000075965\nEjerudgift pr.md. 6.990\nEntré Fra hjemmets forhave træder du ind i den flisebelagte entré. I entréen har der været fokus på gennemtænkte løsninger og derfor finder du et bryggers bag en væg af skydedøre på højre side. Her finder du en integreret vaskesøjle, så du nemt og hurtigt kan vaske træningstøjet efter en tur på aktivitetsstien.\nKøkken I køkkenet er der indrettet med tidløse, køkkenelementer fra Svane Køkken. Du får samtidig hårde hvidevarer fra Siemens i energimærkning A. Køkkenet er rummeligt og her er god bordplads, så du kan bage småkager med børnene i weekenden eller udfordre dig selv med nye madopskrifter.\nStue Stuen ligger i åben forlængelse af køkkenet, så du får et gennemlyst rum. Her er der god plads til at indrette dig, som du ønsker, og rummets kvadratiske form giver dig plads til både en dejlig sofakrog og et langt\nspisebord. Fra stuen er der direkte udgang til hjemmets have gennem glasdøre, hvilket givet et smukt lysindfald.\nGæstetoilet og badeværelser Både på første og anden sal får du to badeværelser med bruseniche. I stueetagen har du derimod et gæstetoilet. Alle værelserne indrettet med lysegrå fliser og vandbesparende armaturer til glæde for miljøet og privatøkonomien.\nVærelser På førstesalen finder du en soveafdeling med tre gode værelser. I alle værelser er der mulighed for at tilkøbe garderobeskabe, alt efter eget behov. I to af soveværelserne er der en lille fransk altan, der er ideel til når dynerne skal luftes. Desuden er alle værelserne indrettet med lyse trægulve, der giver et moderne udtryk til din bolig.\nMasterbedroom Indfri drømmen om dit eget masterbedroom med eget badeværelse på anden sal. Her har du udgang til en cirka 20 kvm stor træbeklædt tagterrasse, hvor du får den gode aftensol.\nTerrasser Fra stuen kan du åbne op ud til terrassen i baghaven og skabe en naturlig forlængelse af hjemmet. Terrassen er flisebeklædt og vender mod vest, så du får glæden af eftermiddagssolen. Hele baghaven er afgrænset af træstakit og bøgehæk, så du har privatliv, når du soler. Om morgen er det ideelt at sidde i forhaven og nyde kaffen.\nMaterialer og interiør Rækkehuset er svanemærket, hvilket betyder et lavt energiforbrug samt et sundt indeklima til glæde for dig og din familie samt naturen. Alle materialer er nøje udvalgt og de hårde hvidevarer er af energimærkning A. Hele hjemmet er opvarmet via gulvvarme, hvilket sikrer at små og store fødder holdes lune i de kolde måneder.\nParkering I dit nye hjem har du parkeringsplads på egen grund - og her er det muligt at tilkøbe en carport. Har du mere end en bil, eller når gæsterne kommer på besøg, er der flere parkeringspladser fordelt rundt om i det lille nabolag. Du har også et lille skur i forhaven til opbevaring af barnevogn eller udstyr til din udendørs træning.\nBrt./Nt. ekskl. ejerudg. 23.754 / 21.133


Den lå på gavebordet ved min konfirmation. Den var udgivet mit fødeår. Jeg husker det ikke, men den ser ikke meget brugt ud. Måske har Luthers image været gammelt og støvet. Men det er jo en misforståelse. For, som der står på bagsiden af bogen: ”Man behøver egentlig ikke aktualisere ham kunstigt, han taler for sig selv den dag i dag”. Ja, det er den gamle andagtsbog ”Bibelske skatkiste”, der er nyudgivet i 2016. Siden 1737 har den været udgivet flere gange i to lidt varierede udgaver. Flere gange også på dansk senest i 1944.\nDer er gjort et stort stykke arbejde med denne nye udgivelse, som kom på tysk i 2007og nu er oversat til dansk. F.eks. er der noter og kommentarer til hver dag med oplysning om, hvor teksten er fra, afvigelser i forhold til tidligere udgaver og andet information. Der er et skriftstedsregister samt et Martin Luther CV.\nDer er en side pr. dag med et bibelvers og en Luthertekst. De varierer i omfang fra 26 linier til kun 4, hvilket forekommer ret kort. Men så kan man jo læse et par gange. Det kan nogle steder være nyttigt for rigtig at få fat i budskabet.\nSproget er ikke alle steder lige letflydende, men friskt og bramfrit, der er ikke tale om forsøg på at finde smarte sætninger eller lægge sine ord, så de behager. Det kommer ganske enkelt fra hjertet. Umiddelbart og let forståeligt, Luther er en mester i at udtrykke sig i korthed, klart og opbyggeligt på en gang. Han kan det der med hårdtslående, teologiske ”one-liners”.\nIndholdet er præget af centrale bibelske sandheder talt lige ud af hans hverdag, hvor Gud er med i det hele og hvor han er meget bevidst også om djævelens forsøg på at vildlede. Som f.eks. 24.10: ”Er det ikke en ussel historie og en ynk, at Djævelen anklager og fordømmer os, skønt han dog er meget værre end vi? Hvad rager det ham, at jeg har syndet? Jeg har da ikke syndet mod ham, men mod Gud …”. Og lige ind i vor hverdag, så vi kan lade os lede og vejlede af disse bibelord.\nFormatet (ret lille), tyngden (den ligger godt i hånden) og naturligvis alt indhold gør, at det er en fornøjelse at sidde og bladre i bogen. Det er en rigtig lille skatkiste. En læse- og andagtsbog med kundskab til hovedet og opbyggelse til hjertet. 366 stykker nok til hele reformationsåret – og videre frem.\naf Martinus Luther\n480 s. ib.\nLohse og Logos Media


Spis Ordentligt: Ny inspiration: Hamburgerryg med efterårsgrøntsager\nNy inspiration: Hamburgerryg med efterårsgrøntsager\nI virkeligheden er jeg et fjols til at følge opskrifter. Jeg har et mindre hav af kogebøger, men jeg tager sjældent en kogebog frem og følger en opskrift minutiøst fra ende til anden. Min metode er mere i retning af: Læs - bliv inspireret - luk bogen - lav noget der ligner. Det er selvfølgelig en overdrivelse, men alligevel: Jeg er nu engang ikke opskriftsslave og ej heller de nøjagtige måls mand (se bare på de håbløst manglende mængdeangivelser her på siden!).\nDet er senest gået ud over de nye kogebøger.\nFra 'Jamie at Home' tog jeg udgangspunkt i 'English hot-pot of amazing summer greens and flaked gammon' (s. 100-101). Gammon er røget og saltet skinke, som jeg ikke lige kunne skaffe - slet ikke med ben i! Det nærmeste, jeg kunne komme i tanke om, var vores hjemlige røgede hamburrgerryg - og sådan blev det. Jamie koger kødet med urter (persille, timian, laurbær) og friske, nye grøntsager (gulerødder, fennikel, skalotteløg, bladselleri, kartofler, majroer, broccoli, spinat, bladbede, kål). Noget af en omgang grøntsager (men mindre kan vel gøre det). Det hele serveres i skåle med kødet i flager og kogelagen over. Lidt sennep på siden.\nNu er det ikke sommer længere, men kassen bød alligevel på mange lækre grøntsager. Så det blev til 'dansk hamburgerryg med efterårsgrøntsager'. Hamburgerryggen fandt jeg hos slagteren på torvet. Det var et mindre stykke kød, så faktisk startede jeg med at koge kartofler og gulerødder med urter (timian og laurbær + peberkorn). De skal have en halv times tid. Så hamburgerryggen i (slagteren sagde 15 minutter). Til sidst porre og savoykål - ca. 10 minutter. Juster suppen med salt og peber. Og så ellers klar til servering som foreslået.\nEn anden gang vil jeg droppe at hælde suppen over grøntsager og kød ved serveringen. Det blev for sjasket, synes jeg, og der var ikke smag nok i kogelagen/suppen. Men ellers et helt igennem lækkert måltid. Vi spiste sennep og pickles til (en foræring) og delte en Ørbæk hyldeblomst-weissbier. Sidstnævnte smager i den grad af sommer!\n(Hamburgerryg som vor moder ikke lavede det - nu uden hvid opbagt sovs!)\nEtiketter: grøntsager, gulerødder, hamburgerryg, inspiration, kartofler, kogebøger, kål, porrer, savoykål, urter, øl\nposted by Anders at 10:59


Per Frost Henriksen: Vi skal have styr på skat og udligning\nPer Frost Henriksen er klar til Christiansborg. Foto: Peter Mailand\nDe klassiske socialdemokratiske værdier skal i højsædet, mener Per Frost Henriksen, der er klar til at skifte byrådet ud med Christiansborg\nBedre normeringer i børneinstitutioner, udligningsordningen skal ændres og SKAT skal genoprettes - og så skal der mere lokal politi på gaden. Det er bare et lille udpluk af de mærkesager som socialdemokraten Per Frost Henriksen går til folketingsvalg på.\nFor i en alder af 60 år er han nu klar til at skifte kommunalpolitik ud med landspolitik.\n"Hvis jeg bliver valgt ind, så regner jeg med, at få 12 gode år på tinge," siger han med et stort smil.\nDet er dog stadig de gamle Socialdemokratiske dyder som omfordeling af ressourcerne til velfærd, lighed, retfærdighed, medmenneskelighed, ordentlighed og at et bredt samarbejde og en god tone giver resultater, han har med i bagagen.\nSelv om Per Frost Henriksen vil arbejde for at omfordele landets ressourcer, så skal det ikke ske efter den nuværende udligningsordning.\n"Det kan ikke være rigtigt, at familier i Nordsjælland skal betale så meget til udligningsordningen, for når man ser på rådighedsbeløbet, er det jo helt skævt. Min nordjyske kollega sagde det ligeud: Hvis man flytter fra Nordsjælland til Nordjylland, får man et rådighedsbeløb, der er 96.000 kr. kroner højere. Det skal laves om," siger han.\n"Som jeg plejer at sige: Vi har bygget rigtig mange idræts- og svømmehaller - de står bare i Jylland," siger han.\nSkat skal genoprettes\nPer Frost Henriksen, der er uddannet revisor og har rødder i fagbevægelsen, vil også have styr på skattesystemet.\nVi skal have styr på indtægterne. Vi skal have SKAT tilbage til kommunerne. Det var en fejl at skære så dybt i skat\n"Vi skal have styr på indtægterne. Vi skal have SKAT tilbage til kommunerne. Normalt siger jeg ikke, at det var bedre i gamle dage. Men lige med hensyn til SKAT, så gør jeg. Det var en fejl at skære så dybt i skat," siger han.\nDerfor blev den hjemvendte soldat tændt af politik\nPer Frost Henriksen mener også, at der skal ansættes flere lokale betjente, det skaber tryghed. Lokale betjente der tager sig af almindelig ro og orden, indbrud og bekæmpelse af den narkokriminalitet, der er tæt på os.\n"Når jeg ser på, hvor mange opgaver politiet skal løse, så løber de for stærkt nu. Der skal flere lokale betjente på gaden - og her snakker jeg mennesker og ikke mursten," understreger han.\nVæk med servicerammen\nSom garvet lokalpolitiker gennem 28 år, mener Per Frost Henriksen, også at kommunerne skal have mere selvbestemmelse. Derfor vil han afskaffe den såkaldte 'rammeaftale' med Kommunernes Landsforening, der sætter et loft på, hvor meget kommunerne må bruge på service- og anlægsopgaver. Som det er i dag må kommunerne ikke bruge mere end aftalt i rammeaftalen.\nBruger kommunerne mere end det aftalte beløb, modregnes det krone for krone i bloktilskuddet til kommunerne.\nEt eksempel på, hvordan servicerammen rammer kommunerne er normeringen i daginstitutionerne.\nHer viser en undersøgelse fra BUPL-Nordsjælland, at det ikke er usædvanligt, at én pædagog i perioder, er alene med op mod 18 børnehavebørn.\nSelv om Fredensborg Kommune i dag har mere end 200 millioner kroner i kommunekassen, og Per Frost Henriksen gerne vil ansætte flere pædagoger, så kan byrådet ikke bruge penge på flere pædagoger, på grund af servicerammen.\nDet skal laves om, mener Per Frost.\n"Væk med servicerammen - og giv det kommunale selvstyre tilbage til kommunerne," siger han.\nSagen har fået en gruppe forældre i Fredensborg til at kræve minimumsnormeringer i daginstitutionerne, men det advarer Per Frost Henriksen imod.\n"Vi skal have fokus på bedre normeringer, ikke på laveste fællesnævner. Jeg mener, at normeringen i daginstitutioner skal op og jeg vil gerne diskutere serviceniveauet. Men vi skal ikke have minimumsnormeringer, for så ender vi bare som Frederiksberg, der har indført en minimumsnormering som er lavere, end den normering vi har i Fredensborg," siger han.\nFor Per Frost Henriksen handler det om at skabe rammerne så alle kan få en god start på livet og gode muligheder for at uddanne sig.\nGode dagtilbud er vigtigt\n"Et godt liv starter med et godt børneliv og gode dagtilbud gør især en forskel for udsatte børn og er en nøgle til at bryde negativ social arv. Derfor skal vi styrke dagtilbuddenes helt tidlige indsats for alle børn. Det starter fra de vigtige første 1000 dage og fortsætter, til ungdomsuddannelsen er færdig," siger han.\nPer Frost Henriksen vil også kæmpe for at få genoprettet uddannelsessystemet, som han mener er blevet udsultet, igennem alt for mange år.\n"Besparelserne på gymnasierne og erhvervsuddannelserne, der hvert år skal skære to procent i budgettet, skal stoppes. De har for længst nået smertegrænsen. Og vi skal have fjernet uddannelsesloftet på universiteterne," siger han.\nPer Frost Henriksen vil også slå et slag for foreningslivet.\n"Jeg er jo foreningsmand, og når jeg ser på, hvilken opgave de frivillige hver dag løfter og hvilke fællesskaber de skaber, så mener jeg, at de skal have de bedste rammer for det arbejde," siger han til slut.\nPubliceret 03 June 2019 07:27


Vare: Træningsforløb 10 uger\nPris: DKK 1995,00\nKom i form og få gode træningsvaner\nTræningsforløb på 10 uger\nlørdag den 17. august kl. 11.00 + Mandag den 26. august kl. 17.00\nStart lørdag den 7. september til 16. november\nTræningen foregår hver onsdag kl. 18.00-19.00 og lørdag kl. 10.30-11.30 + Cafe møder hver lørdag fra 11.40-12.10.\nDet primære mål for dette forløb, er at komme i form, og at få værktøjer til at fastholde en god træningsrytme. Du får sparring med trænere og de andre deltagere, på træningsdagene og på en lukket Facebook gruppe. Har du ønsker om at tabe dig er det også muligt at blive vejet, start og slut i forløbet. Du skal dedikere dig til at komme minimum 2 gange om ugen og afbud skal aftales med trænerne.\nTræningen bliver en blanding af kondition og styrketræning, den ene gang om ugen cykler vi og på den anden vil træningen primært foregå i vores Cross sal, træningen vil her vil som regel være intervaltræning med både styrke og puls træning.\nHver lørdag har du mulighed for at deltage i en halv times cafe møde, hvor vi snakker om kost, træningsvaner mv.\nOpstartsmøde lørdag den 7. september kl. 10.30 – 12.30\nVi starter med at cykle og teste din kondition. Herefter holder vi Cafe møde med Chano fra Macro måltidskasser. Chano har de sidste 10 år levet af at rådgive folk til at skabe dem selv en bedre livsstil. Chano´s erfaring og faglige viden inden for sundhed, velvære og personlig udvikling, glæder han sig til at dele med dig den 7/9.\nDu får konkrete værktøjer og metoder du kan bruge for at komme i mål, derefter vil han gerne skabe en åben dialog, hvor du kan komme med dine spørgsmål.\nFaste trænere på holdet er Malene og Karoline.\nPris for 12 uger 1995.-\n( inkl. 20 træninger på lukket hold, cafe møder med frugt og kaffe, fri sparring med trænerne og lukket Facebookgruppe) - Kræver medlemskab af Byens Fitness.\nForløbet gennemføres ved min 10 og max 20 deltagere.\nHar du spørgsmål så kontakt Malene 50521966


Danmark rangerer højt i nyt Open Data Index – Open Knowledge Danmark\nNovember 5, 2013, by\tChristian Villum\nOpen Knowledge Foundation har rangeret 70 lande efter hvor åbne og tilgængelige centrale datasæt er. England og USA ligger i top efterfulgt af Danmark, Norge og Holland.\nDanmark scorer højt i international vurdering af offentlige åbne data.\nVi er ikke i mål: Opgørelsen viser for eksempel af Danmark stadig halter bagefter, når det kommer til offentlige data vedrørende udledning af forurening og detaljerede oplysninger om offentlige udgifter. Der kan findes mange flere eksempler på offentlige danske data, der endnu ikke er åbne for videreanvendelse. Overordnet set er det dog rigtig positivt, at Danmark scorer så højt i en international sammenligning af offentlige åbne data. Danmarks placering understreger først og fremmst, at Danmark bør være mere ambitiøse i forhold til at udnytte det demokratiske og økonomiske potentiale der findes i åbne data. De åbne data skal omsættes til åben viden til gavn for hele samfundet.\nDanmark ligger på en flot tredjeplads i Open Data Index.\nOpen Data Index er et nyt indeks drevet af borgere i hele verden. Indekset har rangeret landene efter en vurdering af åbenheden omkring følgende offentlige datasæt: trafikale køreplaner, offentlige budgetter, offentlige udgifter og regnskaber, valgresultater, virksomhedsregistre, nationale geodata, nationale statistiske data, lovgivning, postnumre og data vedr. udledning af forurening.


Forskere: Jagten på ny type vaccine starter nu - Syddansk Universitet\nSDU Om SDU Fakulteterne Det Naturvidenskabelige Fakultet Nyhedsarkiv Nyhedsarkiv 2014 Forskere: Jagten på ny type vaccine starter nu\nForskere: Jagten på ny type vaccine starter nu\nNår du rejser på ferie og får diarre, skyldes det ofte en bakterieinfektion. Et dansk forskerhold arbejder nu på en ny type vaccinedesign mod bakterien, som - hvis det virker - kan revolutionere behandlingen af ikke alene den, men også andre sygdomsfremkaldende og behandlingskrævende bakterier som Mycobacterium tuberkulose og antibiotika-resistente stafylokokker (MRSA).\nBakteriefremkaldt diarré er et globalt problem, der i alvor spænder fra en ødelagt ferie over store økonomiske omkostninger for virksomheder og militær til høj børnedødelighed og massive konsekvenser af fejlernæring i tredjeverdenslande.\nEn løsning, der ligger lige for, er at vaccinere mod bakterien. Dette har man længe forsøgt at gøre, men desværre uden held. Nu bliver det måske snart muligt. Et forskerhold fra SDU har opnået en ny indsigt i den diarré-fremkaldende bakterie, som måske kan gøre det muligt i fremtiden at lave mere effektive vacciner mod både den og måske også en række andre sygdomsfremkaldende bakterier.\nBakterier er langt mere komplekse\n”Vi kan vise, at bakterier er langt mere komplekse, end man hidtil har troet. Set i det lys tror vi, at man indtil nu har udviklet vacciner ud fra et forsimplet syn på, hvad bakterien kan gøre og hvad den menneskelige organisme reagerer på. Dette kan have resulteret i, at lovende vaccinekandidater har udvist ringe eller slet ingen beskyttelse i de sene kliniske forsøgsfaser. Baseret på vores forskning kan vi nu kigge på bakteriens proteiner på en helt ny måde – og dette gør os i stand til, hvis vores hypotese er korrekt, at udvikle en helt ny klasse af vacciner”, siger postdoc ved Institut for Biokemi og Molekylær Biologi, Anders Boysen, der leder forskningsprojektet.\nI projektet deltager desuden professor Martin Røssel Larsen, lektor Jakob Møller Jensen og lektor Giuseppe Palmisano. Projektet har nu fået 2.930.000 kr. i støtte fra Novo Seeds, der er en del af Novo Nordisk Fonden og Novo A/S, til videre udforskning i to år. Det er Novo Nordisk Fonden, der sammen med SDU’s interne Proof of Concept Board har besluttet at støtte den videre udforskning. Usædvanligt for et SDU-baseret forskningsprojekt går en betydelig del af støtten til at hente eksperthjælp ind til forretningsudvikling.\nOgså store økonomiske perspektiver\n”Noget af det særlige ved dette forskningsprojekt er, at der fra dag ét har været et sigte imod en forretnings-ide og et spin out fra vores universitet. Derfor har vi fra SDU Erhverv’s side arbejdet tæt sammen med opfinderholdet for at modne de kommercielle aspekter af projekter og skaffe midler til at udvikle de tekniske. De penge, vi har fået fra Novo, skal dermed ikke gå til et nyt forskningsprojekt, men til at skabe fundamentet for et spin out med Anders i spidsen”, siger Ann Zahle Andersen, ph.d. og Business Scout ved SDU Erhverv.\nDen specifikke bakterie, der skal udvikles en vaccine-kandidat til, er ETEC bakterien, som er en E. coli bakterie.\nDet danske forskerhold mener, at det er en speciel og hidtil meget sjældent identificeret modifikation af proteiner, som i særlig grad aktiverer kroppens immunforsvar. Hvis det er rigtigt, vil det være muligt at udvikle en vaccine indeholdende denne modifikation, der virker på klassisk vaccine-vis: Man vaccinerer med en lille og ufarlig dosis af det, som kroppen reagerer på under en infektion. Således lærer kroppen at genkende bakterien og kan angribe med fuld styrke, hvis den senere bliver udsat for infektion.\nPostdoc Anders Boysen, tlf. 6550 2334/2425. Email boysen@bmb.sdu.dk\nBusiness Scout Ann Zahle Andersen, tlf. 6550 1087. email: zahle@sdu.dk\nColi-bakterier kan blive verdens nye fødevare\nComputere hjælper kemikere til at finde en effektiv kur mod HIV